
Në zbatim të Urdhërit të KM 113/2019 “Për Format e pjesëmarrjes, funksionimit dhe strukturës institucionale të platformës së partneritetit për Integrimin Evropian” , diten e premte, më datë 26.06.2025, Ora 11:00 u zhvillua Takimi mbi zbatimin e platformës së partneritetit për integrimin evropian, pranë Grupit Ndërinstitucional të Punës (GNP) për Kapitullin (19): “Politikat Sociale dhe Punësimi” dhe për Kapitullin 28 “Mbrojtja e Konsumatorit dhe Shëndeti Publik”, në kuadër të zhvillimeve më të fundit, mbi proceset e Integrimit Evropian, për Kapitujt respektivë.

Takimi u zhvilluan nën drejtimin e Zëvendësministrave të Shëndetësisë dhe Mbrojtjes Sociale, Znj. Denada Seferi dhe Znj. Eugena Tomini e pati nje pjesëmarrje te gjerë të anëtarëve të GNP-ve dhe Grupeve të interesit. Në takim u bë nje prezantim i Situatës aktuale dhe çështjeve të rëndësishme, nga Znj. Stinela Dashi, Specialist, Drejtoria e Integrimit, Koordinimit, Asistencës e Marrëveshjeve dhe Koordinatore e GNPIE të Kapitullit 28 dhe 19, lidhur me proceset e integrimit Evropian dhe zbatimit të platformës së partneritetit për integrimin evropian, me çështje renditur si më poshtë:

· Situata aktuale lidhur me procesin e integrimit Evropian, Kapitulli 19 “Politikat Sociale dhe Punësimi”  dhe Kapitulli 28 “Mbrojtja e Konsumatorit dhe Shëndeti Publik”, veçanërisht në kuadër të proceseve të përafrimit me Acquine e BE, zbatimin e Programit Kombëtar për Aderimin në Bashkimin Evropian  (PKABE) 2030, Planet e Veperimit per CBM.

· Zbatimi i Planit të Veprimit për Kapitullin 19 dhe 28 , sipas afateve.

· Prezantim i ASPA-s mbi trajnimet, nga Znj. Anxhela Husha, Eksperte e Aspa-s për trajnimet, me fokus – forcimi i kapaciteteve për Grupet Ndërinstitucionale të Punës për Integrimin Evropian (GNPIE) – forcimi i kapaciteteve për grupet e interesit – biznesin, për Kapitullin 19 dhe 28.
· Bashkëbisedim me përfaqësues të Shoqërisë Civile:

Rëndësi e veçante j`u kushtua:
· ndjekjes së rekomandimeve të Progres Raportit 2025, Nënkomiteteve dhe prioriteteve të PKABE 2030, dhe akteve ligjore të përfshira në Planet respektive të Veprimit. 

· Inkurajimit për organizime të takimeve të mëtejshme me bazë periodike, një mujore.

· Rekomandimi për pjesëmarrjen e detyrueshme në programet e trajnimit, organizuar nga ASPA, në kuadër të zbatimit të Planit Kombëtar të Kapaciteteve për Integrimin Evropian dhe Anëtarësimin në BE 2026–2027, për të gjithë anëtarët e Grupeve Ndërinstitucionale të Punës për Integrimin Evropian (GNPIE).

· Inkurajimi i anëtarëve të PPIE të ndjekin trajnimet, organizuar nga ASPA, në kuadër të procesit të integrimit dhe anëtarësimit të Shqipërisë në Bashkimin Evropian, në zbatim të Urdhrit nr. 113, datë 30.08.2019, “Për format e pjesëmarrjes, funksionimin dhe strukturën institucionale të Platformës së Partneritetit për Integrimin Evropian”.

· Kujdesi për sigurimin e marrjen e informacionit nga websiti i MSHMS, mbi aktivitetet dhe takimet e organizuara ne kuadër të PPIE.

Gjithashtu, u zhvillua një bashkëbisedim me përfaqësues të Shoqërisë Civile mbi përfshirjen më intensive të saj, në kuadër të proceseve integruese, si edhe mbi paraqitjen e propozimeve konkrete në kuadër të këtij Partneriteti.
 
Në takim u ofrua gadishmëria e MSHMS dhe institucioneve të tjera, kontribuese në GNPIE, në drejtim të përmirësimit të ndërveprimit midis MSHMS dhe palëve të interesuara në aktivitete, iniciativa e takime, edhe në të ardhmen.

Pati diskutime nga  Z. Jona Dervishaliaj, Drejtor i Përgjithshëm i Politikave Sociale, MSHMS, mbi një apdate  të afateve në Planin e Veprimit, Kapitulli 19.
Ndërsa, Znj. Edra Bezati, Përgjegjës Sektori, Drejtoria Farmaceutike, MSHMS, theksoi nevojën e përfshirjes aktive dhe koordinimit efikas me Shoqërisë civile e biznesin për çështje të ndryshme, si për aktet të parashikuara në Planin e Veprimit, konsultimin publik, si edhe për statistikat dhe mënyrën e marrjes se informacionit në websitin e MSHMS dhe domosdoshmërinë e trajnimeve në fushen e integrimit evropian.

Gjithashtu, nga përfaqësuesit e Sekretariatit teknik te MEI u ngriten çështje të koordinimit sa më efikas ndërinstitucional, por edhe me shoqërinë civile, botën akademike e biznesin. Në përfundim të takimit u falenderuan të gjithë të pranishmit për kontributin dhe bashkëpunim e deritanishëm dhe informuan tëpranishmit se takimi i rradhës do të jetë në muajin Shtator 2026, ku përfaqësues të ASPA-s do të mbajnë prezantime të dedikuara, pë çështje specifike të këtyre kapitujve.

Në këtë takim u trajtuan edhe ҫështje që kanë të bëjnë me situatën aktuale dhe çështje të rëndësishme, lidhur me procesin e integrimit Evropian, për Kapitullin 19 “Politikat Sociale dhe Punësimi” dhe Kapitullin 28 “Mbrojtja e Konsumatorit dhe Shëndeti Publik”,  me fokus situatën aktuale, objektivat dhe detyrat e parashikuara, në fushën e punësimit, shëndetit në punë, shëndetit publik dhe mbrojtjes e përfshirjes sociale, në kuadër të përafrimit me acquin e BE për këto kapituj dhe përfshirjen sa më aktive të shoqerisë civile në hapat e mëtejshëm të rrugëtimit drejt Integrimit Evropian.

